94 
fordi hun havde giftet sig med sin Datters Mand. Da der blev 
nogenlunde fremkommeligt Slædeføre, kom Maratuk under stort 
Besvær for at afhente sin syge, gamle Moder til Hjemmet. Slæden 
førtes ind i Huset ved Kumarmiut, hvor hun blev lagt paa den, 
og kjørtes lige ind i Hjemmet ved Sermiligak. Maratuk sagde 
senere til mig, at Modereus Ben vare aldeles opsvulmede af 
Frost, saa at det vist ikke varede længe, inden hun var træt 
af at leve og derfor gik ned til Havet og druknede sig. 
Østlændingene gifte sig ofte, førend de blive fuldvoxne, 
nemlig saasnart de ere istand til at forsørge en Kone. Grun- 
den til, at de gifte sig, er nærmest for at have en Kone, som 
kan holde deres Tøj i Orden og berede deres Fangst. Vi have 
seet Exempel paa, at en Moder sagde til sin Søn, at han 
«skulde gifte sig; thi hun kunde næsten ikke mere se at sy». 
Af den Grund forekommer der ofte mærkelige Ægtepar, idet et 
ganske ungt Menneske kan være gift med en Kone, som kunde 
være hans Moder. Disse tidlige Giftermaal ere ogsaa Grund til 
hyppige Skilsmisser; thi, saasnart Ægtefolkene af en eller anden 
Grund ere kjede af hinanden, skilles de igjen, saa at det er 
ganske almindeligt, at de have været gifte tre til fire Gange, 
inden de faa Børn. Vi have seet Exempler paa, at saavel 
Mænd som Kvinder have været gifte sex å otte Gange. Først 
naar der- er kommet Børn, indtræder der i Almindelighed fastere 
Forhold. I Reglen hengaaer der flere Aar i Ægteskabet, inden 
der kommer Børn, hvilket vel har sin Grund i, at saavel Mænd 
som Kvinder gifte sig, førend de ere fuldvoxne. Nærbeslægtede, 
selv Sødskendebørn, gifte sig ikke med hinanden, derimod er 
det ikke ualmindeligt, at sammenbragte Børn blive gifte. Hvor- 
ledes een Families Medlemmer ere spredte over alle Angmugsalik- 
Distriktets beboede Steder, sees paa omstaaende Liste. 
Dygtige Fangere have ofte to Koner. Naar en Kone ikke 
kan overkomme Beredningen af de Skind, Manden erhverver, 
antages en anden undertiden paa Opfordring af den første. 
Ligeledes antages undertiden en anden Kone, for at Manden 
